Prinstono universitetas

Prinstono universitetas (angl. Princeton University) – privatus universitetas Prinstone, Naujojo Džersio valstijoje JAV. 1746 m.universitetas buvo įkurtas kitame šios valstijos mieste Elizabete kaip Naujojo Džersio koledžas. Prinstono universitetas yra 4-ta seniausia aukštojo mokslo institucija visoje šalyje. 1747 m. universitetas buvo perkeltas į Niuarką, o po 9 metų į Prinstoną. 1896 m. universitetui buvo duotas Prinstono vardas. Universitete mokomasi humanitarinių, socialinių, gamtos ir inžinerijos sričių mokslų. Nuo 2001 iki 2018 m. Prinstono universitetas buvo renkamas tarp geriausių JAV universitetų. Prinstono universitetas iki 2018 m. turėjo 63 Nobelio premijos, 15 Fildso medalio ir 13 Tiuringo apdovanojimo laureatų. Šaltiniai Nuorodos Oficiali svetainė (anglų k.)